Wilhelm van Delden

Wilhelm van Delden (vene keeles Вильгельм (Вилим Вилимович) фон Дельден (Дельдин); 1662 – 1735) oli Peeter I teenistuses olnud sõjaväelane. 

Wilhelm van Delden oli 1681. aastast Peeter I teenistuses, 1700 osales polkovnikuna (Deldeni soldatipolk, hilisem Kiievi grenaderipolk – Киевский 5-й гренадёрский полк) Põhjasõja Narva lahingus, kus langes koos paljude teiste ohvitseridega rootslaste kätte vangi. Hiljem osales tragunipolguülemana Bulavini mässu mahasurumises Donimaal. 17. detsembril 1713 ülendati kindralmajoriks, oli Tallinna ülemkomandant 1716–1720, kindralleitnant (1726) ja Eestimaa kubermangu asekuberner 19. juulist 1726 (teistel andmetel 1730) kuni 13. oktoobrini 1732.Biografija.ru: Дельден Вилим Вилимович фон 

Seejärel määrati Delden Moskva kubermangu kuberneriks (13. oktoober 1732 – 3. jaanuar 1733), kuid vanaduse ja kehva tervise tõttu ta Moskvasse ei saabunudki ja jäi pensionile.Гражданские губернаторы Московской Губернии (1709–1917) Tema asemele määrati 17. juunil 1734 Liivimaa asekuberner Fjodor von Balk (1670–1738), kes oli abielus Peeter I lähedase Anna Monsi vanema õe Matrjone Ivanovna Monsiga. Дворянские роды, прославившие Отечество : энциклопедия дворянских родов lk.31

Tema vend Ivan van Delden (Иван Вилимович фон Дельден) teenis samuti polkovnikuna Venemaa sõjaväes.

Vaata ka
Joachim van Delden (surn. 1743), insener-major, kes abiellus 1731 Anna Clapier de Colongue`ga, Prantsusmaa kapteni ja Venemaa insener-kindralleitnandi, Samma ja Ontika mõisnik Alexandre Clapier de Colongue (1685–1743) tütrega.Genealogisches Handbuch der baltischen Ritterschaften, Teil 2,3,: Estland, Bd.:3, Görlitz, 1930 lk.71 

Viited

Kategooria:Venemaa sõjaväelased
Kategooria:Vene Eestimaa kubermangu koosseis
Kategooria:Sündinud 1662
Kategooria:Surnud 1735